b'\n_START_ARTICLE_\nLatvijas pludmales futbola \xc4\x8dempion\xc4\x81ts\n_START_PARAGRAPH_\nLatvijas pludmales futbola \xc4\x8dempion\xc4\x81ts ir sacens\xc4\xabbas, kur\xc4\x81s tiek noskaidrotas valsts sp\xc4\x93c\xc4\xabg\xc4\x81k\xc4\x81s pludmales futbola komandas, kas ieg\xc5\xabst ties\xc4\xabbas p\xc4\x81rst\xc4\x81v\xc4\x93t Latviju Baltijas kaus\xc4\x81, k\xc4\x81 ar\xc4\xab lab\xc4\x81kie sp\xc4\x93l\xc4\x93t\xc4\x81ji. Latvijas nacion\xc4\x81lais \xc4\x8dempion\xc4\x81ts notiek kop\xc5\xa1 1998.gada.\n_START_SECTION_\nM\xc4\x93r\xc4\xb7i un uzdevumi\n_START_PARAGRAPH_\nLatvijas pludmales futbola \xc4\x8dempion\xc4\x81ta m\xc4\x93r\xc4\xb7i un uzdevumi ir noskaidrot Latvijas \xc4\x8dempionu un p\xc4\x81r\xc4\x93jo godalgoto vietu ieguv\xc4\x93jus, k\xc4\x81 ar\xc4\xab kausa ieguv\xc4\x93ju pludmales futbol\xc4\x81. Noskaidrot klubus, kas p\xc4\x81rst\xc4\x81v\xc4\x93s Latviju Baltijas Kausa izc\xc4\xab\xc5\x86\xc4\x81 pludmales futbol\xc4\x81. Izraudz\xc4\xabties piem\xc4\x93rotus kandid\xc4\x81tus Latvijas pludmales futbola izlasei. Populariz\xc4\x93t pludmales futbolu k\xc4\x81 sporta veidu.\n_START_SECTION_\nV\xc4\x93sture\n_START_PARAGRAPH_\nLatvijas \xc4\x8dempion\xc4\x81ts pludmales futbol\xc4\x81 notiek kop\xc5\xa1 1998.gada. Pirm\xc4\x81s divas sezonas - 1998. un 1999.g. sacens\xc4\xabbas r\xc4\xabkoja LFF. 2007.g., 2008.g. un 2009.g. - uz Latvijas futbola feder\xc4\x81cijas pilnvaru pamata to r\xc4\xabkoja Latvijas pludmales futbola asoci\xc4\x81cija, kop\xc5\xa1 2010.g. - Futbola turn\xc4\xabru asoci\xc4\x81cija._NEWLINE_Par pirmajiem Latvijas pludmales futbola \xc4\x8dempioniem k\xc4\xbcuva Latvijas Nafta/RTU komanda._NEWLINE_Visos piecos \xc4\x8dempion\xc4\x81tos piedal\xc4\xabjuies tikai viena komanda - "Dinamo LAT" (R\xc4\x93zekne). R\xc4\x93zeknes "dinamie\xc5\xa1u" r\xc4\x93\xc4\xb7in\xc4\x81 tr\xc4\xabs \xc4\x8dempionu tituli, k\xc4\x81 ar\xc4\xab divas otr\xc4\x81s vietas. \xc4\x8cetros \xc4\x8dempion\xc4\x81tos piedal\xc4\xabjusies Ludzas vien\xc4\xabba ("VRK", "VRK/Ludza", "Ludza"), VBFK (J\xc5\xabrmala, 2009.g. k\xc4\x81 "VBFK/RTU") un "TUC/FTA" (R\xc4\xabga)._NEWLINE_Pa vienai reizei \xc4\x8dempionu god\xc4\x81 celtas "VRK/Ludza" (2009.g.) un "Skonto" FC (2011.g.) vien\xc4\xabbas. Divreiz (2008. un 2009.g.) sudraba meda\xc4\xbcas ieguvu\xc5\xa1i RTU (R\xc4\xabga) smil\xc5\xa1u futbolisti, reizi (2007.g.) VBFK komanda. Bronzas godalgas izc\xc4\xabn\xc4\xabju\xc5\xa1as Tosmares ku\xc4\xa3u b\xc5\xabv\xc4\x93tavas (Liep\xc4\x81ja, 2007.g.), "Kreiss" (R\xc4\xabga, 2008. un 2011.g.), "VBFK/RTU" (2009.g.) un Ludzas (2010.g.) vien\xc4\xabbas.\n_START_SECTION_\nLatvijas kausa izc\xc4\xab\xc5\x86a\n_START_PARAGRAPH_\nPar Latvijas kausa ieguv\xc4\x93jiem k\xc4\xbcuvu\xc5\xa1as "VRK/Ludza" (2009.g.), "Honda" (2010.g. un 2012.g.) un "Skonto" FC (2011.g.) komandas.'